
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 88 


17 Φεβρουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στο οικοδομικό τετρά¬ 
γωνο 102 του εγκεκριμένου ρυμοτομικού σχεδίου 

του Δήμου Αγίας Παρασκευής (Ν. Αττικής). 1 

Χαρακτηρισμός ως διατηρητέου κτιρίου που βρίσκε¬ 
ται εντός των ορίων του οικισμού «Άγιος Γεώργιος» 
δήμου Αγίου Γεωργίου (ν. Φθιώτιδος) και καθορι¬ 
σμός ειδικών όρων και περιορισμών δόμησης αυ¬ 


τού . 2 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του δήμου Μοσχάτου (ν. Αττικής) και καθορισμός 

ειδικών όρων και περιορισμών δόμησης αυτού. 3 

Κήρυξη αναδασωτέας έκτασης 3.000 στρεμ. στη θέση 
«ΧΟΡΧΟΛΟΣ» Δημοτικού Διαμερίσματος Συλίμνας 
Δήμου Φαλάνθου Ν. Αρκαδίας. 4 


ΑΠΟΦΑΣΕΙΣ 

Αριθ. οικ. 3358/550 (1) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στο οικοδομικό τετράγωνο 102 
του εγκεκριμένου ρυμοτομικού σχεδίου του Δήμου 
Αγίας Παρασκευής (Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85 Ατού Ν. Δ/τος της 


17/7/1923 «Περί σχεδίων πόλεων κλπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 5 του άρθρου 12 του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδος (Ο.Κ.Χ.Ε) και άλλες σχετικές διατάξεις» (Α' 141). 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και κυβερνητικά όργανα» (Α' 137). όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2° του άρθρου 1 του Ν. 
2469/1997 (Α'38) 

4. Τις διατάξεις της παρ. 8 του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

5. Το άριθ. 12/25.1.2000 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Α'. 

6. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Αναστέλλεται για ένα χρόνο η χορήγηση οικοδομικών 
αδειών και η εκτέλεση οικοδομικών εργασιών στο οικοδο¬ 
μικό τετράγωνο 102 του εγκεκριμένου ρυμοτομικού σχε¬ 
δίου του δήμου Αγίας Παρασκευής (Ν. Αττικής), σε τμήμα 
του οποίου έχει επιβληθεί αναστολή εκτέλεσης οικοδομι¬ 
κών εργασιών με την αρ. 40196/852/10.11.1999 απόφαση 
του Νομάρχη Αθηνών (Δ' 802). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Φεβρουάριου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3343/522 (2) 

Χαρακτηρισμός ως διατηρητέου κτιρίου που βρίσκεται 
εντός των ορίων του οικισμού «Άγιος Γεώργιος» δή¬ 
μου Αγίου Γεωργίου (ν. Φθιώτιδος) και καθορισμός ει¬ 
δικών όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 3 και 4 (παρ.2) του Ν. 
1577/1985 «Γενικός Οικοδομικός Κανονισμός», (Α' 210), 
όπως τροποποιήθηκαν με το άρθρο 1 (παρ.Ι και 2) του Ν. 
1772/1988 «Τροποποίηση διατάξεων του Ν. 1577/85 
«ΓΟΚ» και άλλες σχετικές διατάξει ς» (Α' 91). 

2. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. - Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γ ενικό Γ ραμματέα 
και στους Προϊσταμένους των Γ ενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δη μοσίων Έργων - πλην Γενικής Γραμματείας Δη¬ 
μοσίων Έργων» (1126Β/16.12. 1996). 

4. - Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων « (Α' 9). 

5. - Την από 30-8-1999 αιτιολογημένη έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. - Την από 26.10.1999 σύμφωνη γνώμη του φερόμενου 
ιδιοκτήτη του κτιρίου Κ. ΔημητρίουΤσώνου (αρ. πρ. ΥΠΕ- 
ΧΩΔΕ 27805/8298/20-10-1999). 

7. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζεται ως διατηρητέο το κτίριο που βρίσκε¬ 
ται εντός των ορίωντου οικισμού Αγίου Γ εωργίου, δήμου 
Αγίου Γεωργίου (Ν. Φθιώτιδος), φερόμενο ως ιδιοκτησία 


Δημητρίου Τσώνου, όπως φαίνεται με μαύρο χρώμα και 
εντός κύκλου στο σχετικό πρωτότυπο διάγραμμα σε κλί¬ 
μακα 1:50.000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 
3343/2000 πράξη και που αντίτυπό του σε φωτοσμίκρυν¬ 
ση δημοσιεύεται με την παρούσα απόφαση. 

2. -Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών και καλλιτε¬ 
χνικών στοιχείων του χαρακτηριζόμενου ως διατηρητέου 
κτιρίου όσο και του κτιρίου συνολικά. 

3. - Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού 
καθώς και επεμβάσεις για λόγους λειτουργικούς του χα¬ 
ρακτηριζόμενου ως διατηρητέου κτιρίου, εφόσον δεν αλ¬ 
λοιώνεται ο αρχιτεκτονικός χαρακτήρας του και δεν θίγο¬ 
νται τα διατηρητέα στοιχεία του. 

4. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για την τυχόν χρήση των χώ¬ 
ρων του κτιρίου. 

5. α Αιτήσεις για προσθήκη στο διατηρητέο κτίριο απο- 
στέλλεται από την Πολεοδομική Υπηρεσία με γνώμη της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), στην αρμόδια υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων για ειδικές 
ρυθμίσεις, σύμφωνα με το άρθρο 4 παρ. 2 του Ν. 1577/85 
«Περί ΓΟΚ», εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο και ύστε¬ 
ρα από σύμφωνη γνώμη της ΕΠΑΕ επιτρέπεται μικρή 
προσθήκη κατ’επέκταση στην πίσω όψη του χαρακτηρι¬ 
ζόμενου ως διατηρητέου κτιρίου, εφόσον κριθεί απαραί¬ 
τητη για τη λειτουργική εξυπηρέτησή του. 

6. - Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου καθώς και για την τοπο¬ 
θέτηση επιγραφών, απαιτείται η έγκριση της ΕΠΑΕ. 

7. - Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Φεβρουάριου 2000 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 333/94 (3) 

Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου του δή¬ 
μου Μοσχάτου (ν. Αττικής) και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 3 και 4 (παρ.2) του Ν. 
1577/1985 «Γενικός Οικοδομικός Κανονισμός», (Α' 210), 
όπως τροποποιήθηκαν με το άρθρο 1 (παρ.1 και 2) του Ν. 
1772/1988 9 «Τροποποίηση διατάξεων του Ν. 1577/85 
«ΓΟΚ» και άλλες σχετικές διατάξει ς» (Α' 91). 

2. -Τις διατάξεις του άρθρου 29Ατου Ν, 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. - Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας καί Δημοσίων Έργων στον Γενικό Γραμματέα 
και στους Προϊσταμένους των Γενικών Δ/νσεων, Δ/νσεων 
και Τμημάτων του Υπουργείου Περιβάλλοντος, Χωροτα¬ 
ξίας και Δημοσίων Έργων - πλην Γενικής Γραμματείας Δη¬ 
μοσίων Έργων» (1126Β/16.12.1996). 

4. - Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων «(Α' 9). 

5. - Την από 20-5-1999 αιτιολογημένη έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 (παρ.2) του 
Ν. 1577/1985 (Α' 210), όπως τροποποιήθηκε με την παρ. 
2 του άρθρου 1 του ν. 1772/1988 (Α' 91) χωρίς να περιέλ¬ 
θουν στην Δ/νση Πολεοδομικού Σχεδιασμού - Τμήμα Πα¬ 
ραδοσιακών Οικισμών τυχόν αναρρήσεις της ενδιαφερο- 
μένης. 

7. Το γεγονός ότι από τις κανονισπκές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου του 


δήμου Μοσχάτου (Ν. Αττικής) στο Ο.Τ.9που περικλείεται 
από τη Λεωφόρο Ποσειδώνος και τις οδούς Αγίου Κων¬ 
σταντίνου, Κωνσταντινουπόλεως και Πίνδου και ειδικότε¬ 
ρα επί της οδού Αγ.Κωνστάντίνου αρ. 16, φερόμενο ως 
ιδιοκτησία Μαρίας Τσουμάκη - Γκάνη, όπως φαίνεται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:2.500 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 333/2000 
πράξη του και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. - Ως διατηρητέο καθορίζεται το αρχικό εκάστοτε κτί¬ 
ριο καθώς και οι μεταγενέστερες προσθήκες που εναρ¬ 
μονίζονται με αυτό. Οι μεταγενέστερες προσθήκες και τα 
υπάρχοντα προσκτίσματα καθ’ ύψος ή κατ’ επέκταση που 
αλλοιώνουν το αρχικό κτίριο, αφαιρούνται μετά από 
έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

3. - Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμηπκώ ν στοιχείων του. 

4. - Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση και η εσωτερική 
διαρρύθμιση του κτιρίου που χαρακτηρίζεται ως διατη¬ 
ρητέο εφόσον δεν αλλοιώνεται ο γενικός αρχιτεκτονικός 
χαρακτήρας του και δεν θίγονται τα διατηρητέα στοιχεία 
του. 

5. - Αιτήσεις για προσθήκη αποστέλλονται από την Πο- 
λεοδομική Υπηρεσία με γνώμη της ΕΠΑΕ στην αρμόδια 
Υπηρεσία του Υπουργείου Περιβάλλοντος, Χωροταξίας 
και Δημοσίων Έργων, για ειδική ρύθμιση σύμφωνα με το 
άρθρο 4του Ν. 1577/1985 «Περί ΓΟΚ» εφόσον δεν παρα¬ 
βλάπτεται το διατηρητέο κτίριο. 

6. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για την χρήση 
των χώρων του κτιρίου. 

7. - Για οποιαδήποτε επέμβαση στο εξωτερικό και εσω¬ 
τερικό του διατηρητέου κτιρίου, στον περιβάλλοντα χώρο 
του, καθώς και για την τοποθέτηση επιγραφών απαιτείται 
η έγκριση της ΕΠΑΕ. 

8. - Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Ιανουάριου 2000 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΤΕΤΑΡΤΟ) 

Αριθ. 208 (4) 

Κήρυξη αναδασωτέας έκτασης 3.000 στρεμ. στη θέση 
«ΧΟΡΧΟΛΟΣ» Δημοτικού Διαμερίσματος Συλίμνας 
Δήμου Φαλάνθου Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Π.Δ. 332/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των Δα¬ 
σών κ.λ,π.» και ειδικότερα α) του άρθρου 41 παρ. 1, β) του 
άρθρου 38 παρ. 1. 

4. Τις διαταγές του Υπουργείου Γεωργίας: α) 
160417/1180/8.7.80, β) 182447/3049/24.9.80. 

5. Την αριθ. 219/28.1.2000 πρόταση του Δασαρχείου 
Τρίπολης με την οποία προτέινεται κήρυξη της έκτασης 
που αναφέρεται στο θέμα ως αναδασωτέας. 

6. Τις διατάξεις του άρθρου 2 παρ. 1 Ν. 2503/1997 «Δι¬ 
οίκηση - Οργάνωση στελέχωση της Περιφέρειας, ρύθμι¬ 


ση θεμάτων για την Τοπική Αυτ/ση και άλλες διατάξεις», 
αποφασίζουμε: 

Κηρύσσουμε αναδασωτέα με σκοπό την φυσική αποκα¬ 
τάσταση της ανωτέρω εκτάσεως που καταστράφηκε από 
πυρκαγιά την δημόσια δασική έκταση εμβαδού τριών 
(3,000) στρεμ. που βρίσκεται στη θέση «Χορχολός» Δη¬ 
μοτικού Διαμερίσματος Συλίμνας Δήμου Φαλάνθου Ν. 
Αρκαδίας και προσδιορίζεται από τα στοιχεία ΑΒΓΔΑ. 
Έχει όρια: 

Ανατολικά: Με εγκαταλελειμμένους αγρούς κατοίκων 
Δημ/κού Διαμ/τος Συλίμνας 
Δυτικά: Με δημόσια δασική έκταση 
Βόρεια: Με εγκαταλελειμμένους αγρούς κατοίκων 
Δημ/κού Διαμ/τος Συλίμνας 
Νότια: Με δημόσια δασική έκταση 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 31 Ιανουαρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

